DECIZIA COMISIEI
din 9 iunie 2008
de stabilire a contribuției financiare comunitare la cheltuielile efectuate în contextul măsurilor de urgență luate pentru a combate boala Newcastle în Regatul Unit în 2005
[notificată cu numărul C(2008) 2411]
(Numai textul în limba engleză este autentic)
(2008/428/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (1), în special articolul 3 alineatul (3) și articolul 4 alineatul (2),
întrucât:
(1)
În anul 2005 s-au înregistrat focare de boală Newcastle în Regatul Unit. Apariția acestei boli a reprezentat un risc serios pentru șeptelul Comunității.
(2)
Pentru a preveni răspândirea bolii și pentru a contribui la eradicarea acesteia în cel mai scurt timp posibil, Comunitatea ar trebui să contribuie financiar la cheltuielile eligibile suportate de statul membru în cadrul măsurilor de urgență luate pentru a combate boala, astfel cum se prevede prin Decizia 90/424/CEE.
(3)
Decizia 2006/602/CE a Comisiei din 6 septembrie 2006 privind o contribuție financiară a Comunității la eradicarea bolii Newcastle în Regatul Unit în 2005 (2) a acordat o contribuție financiară ridicându-se la 50 % din cheltuielile eligibile pentru finanțarea comunitară, în vederea punerii în aplicare a măsurilor luate pentru a combate acest focar.
(4)
În conformitate cu această decizie, contribuția financiară comunitară urmează a fi plătită pe baza unei solicitări înaintate de Regatul Unit la 11 iunie 2007 și a altor documente justificative prevăzute la articolul 7 din Regulamentul (CE) nr. 349/2005 al Comisiei din 28 februarie 2005 de stabilire a normelor privind finanțarea comunitară a măsurilor de urgență și a campaniei de combatere a anumitor boli ale animalelor în temeiul Deciziei 90/424/CEE a Consiliului (3).
(5)
Având în vedere cele de mai sus, ar trebui, în prezent, stabilită valoarea totală a contribuției financiare comunitare la cheltuielile eligibile suportate, asociate cu eradicarea bolii Newcastle în Regatul Unit în 2005.
(6)
Rezultatele inspecțiilor efectuate de către Comisie în conformitate cu normele comunitare în domeniul veterinar și cu condițiile de acordare a contribuțiilor financiare comunitare arată că valoarea totală a cheltuielilor prezentate nu poate fi recunoscută ca fiind eligibilă.
(7)
Observațiile Comisiei, metoda de calcul a cheltuielilor eligibile și concluziile finale au fost comunicate Regatului Unit printr-o scrisoare din data de 21 decembrie 2007.
(8)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Contribuția financiară totală a Comunității la cheltuielile asociate cu eradicarea bolii Newcastle în Regatul Unit în 2005, în conformitate cu Decizia 2006/602/CE, este stabilită la 75 958,12 EUR.
Articolul 2
Prezenta decizie se adresează Regatului Unit al Marii Britanii și Irlandei de Nord.
Adoptată la Bruxelles, 9 iunie 2008.